मुंबई इंडियन्स (मप्रीली)

मुंबई इंडियन्स हा एक भारतीय व्यावसायिक फ्रँचायझी महिला क्रिकेट संघ आहे, जो महाराष्ट्रातील मुंबई शहरावर आधारित असून महिला प्रीमियर लीग (WPL) मध्ये खेळतो. या संघाची मालकी भारताच्या सर्वात मोठ्या रिलायन्स इंडस्ट्रीज या उद्योगसमूहाकडे आहे, जी आपल्या १००% उपकंपनी इंडियाविन स्पोर्ट्सच्या माध्यमातून संघाचे संचालन करते. हीच कंपनी पुरुष संघाचीही मालक आहे. त्यांनी ९१२.९९ कोटी रुपये (११० दशलक्ष डॉलर्स) देऊन मुंबई-आधारित फ्रँचायझीची मालकी आणि संचालन करण्याचे हक्क मिळवले आहेत. संघाची प्रशिक्षक लिजा केइटली आहे आणि हरमनप्रीत कौर संघाची कर्णधार आहे. या संघाने डब्ल्यूपीएलची पहिली आणि २०२५ची स्पर्धा जिंकली, दोन्ही वेळा त्यांनी अंतिम सामन्यात दिल्ली कॅपिटल्सला पराभूत केले.
इतिहास
ऑक्टोबर २०२२ मध्ये, बीसीसीआयने मार्च २०२३ मध्ये पाच संघांची महिला फ्रँचायझी क्रिकेट स्पर्धा आयोजित करण्याचा आपला इरादा जाहीर केला. जानेवारी २०२३ मध्ये या स्पर्धेला 'महिला प्रीमियर लीग' असे नाव देण्यात आले आणि त्याच महिन्यात एका बंद लिलाव प्रक्रियेद्वारे गुंतवणूकदारांनी फ्रँचायझींचे हक्क विकत घेतले. भारतीय प्रीमियर लीगमध्ये मुंबई इंडियन्सचे मालक असलेल्या इंडियाविन स्पोर्ट्सने एका फ्रँचायझीचे हक्क विकत घेतले.

फेब्रुवारी २०२३ मध्ये, शार्लट एडवर्ड्स यांची संघाच्या मुख्य प्रशिक्षक म्हणून घोषणा करण्यात आली, तर झुलन गोस्वामी यांची गोलंदाजी प्रशिक्षक आणि मार्गदर्शक म्हणून आणि देविका पळशीकर यांची फलंदाजी प्रशिक्षक म्हणून नियुक्ती करण्यात आली. डब्ल्यूपीएलसाठी पहिला खेळाडू लिलाव १३ फेब्रुवारी २०२३ रोजी झाला, ज्यामध्ये मुंबई इंडियन्सने आपल्या संघात १८ खेळाडूंना सामील केले.

मार्च २०२३ मध्ये, हरमनप्रीत कौरच्या नेतृत्वाखालील मुंबई इंडियन्सने डब्ल्यूपीएलच्या पहिल्या हंगामाचे विजेतेपद पटकावले. त्यांनी सुरुवातीच्या गट टप्प्यात दुसरे स्थान मिळवले, त्यानंतर एलिमिनेटरमध्ये युपी वॉरियर्झला आणि अंतिम सामन्यात दिल्ली कॅपिटल्सला हरवले. मुंबई इंडियन्सची अष्टपैलू खेळाडू हेली मॅथ्यूजला 'प्लेअर ऑफ द टूर्नामेंट' म्हणून गौरवण्यात आले.

मार्च २०२५ मध्ये, मुंबई इंडियन्सने इतिहास रचला आणि एकापेक्षा जास्त डब्ल्यूपीएल ट्रॉफी जिंकणारी पहिली टीम बनली. हरमनप्रीत कौरने संघाला दुसऱ्यांदा विजेतेपद मिळवून दिले. कर्णधाराला सामनावीर पुरस्काराने सन्मानित करण्यात आले आणि संघाने आपले वर्चस्व कायम ठेवत ऑरेंज आणि पर्पल कॅप जिंकल्या; ज्या अनुक्रमे नॅटली सायव्हर आणि आमेलिया केर यांनी पटकावल्या.

सप्टेंबर २०२५ मध्ये, शार्लट एडवर्ड्स यांनी इंग्लंड संघाच्या प्रशिक्षक बनण्यासाठी राजीनामा दिल्यानंतर लिजा केइटली यांची नवीन मुख्य प्रशिक्षक म्हणून नियुक्ती करण्यात आली.

सद्य संघ
नावराष्ट्रीयत्वजन्मदिनांकफलंदाजी शैली गोलंदाजी शैलीनोंदीहरमनप्रीत कौरउजव्या हातानेउजव्या हाताने ऑफ ब्रेककर्णधारनिकोला केरीडावखुरीउजव्या हाताने मध्यमगतीपरदेशी खेळाडू रहीला फिरदौसउजव्या हातानेयष्टीरक्षक संस्कृती गुप्ताडावखुरीउजव्या हाताने ऑफ ब्रेकमिली इलिंगवर्थउजव्या हातानेउजव्या हाताने जलदगतीपरदेशी खेळाडूसायका इशाकडावखुरीमंदगती डावखुरा ऑर्थोडॉक्सशबनिम इस्माइलउजव्या हातानेउजव्या हाताने जलदगतीपरदेशी खेळाडूजी कमलिनीडावखुरीडावखुरा लेग ब्रेकअमनजोत कौरउजव्या हातानेउजव्या हाताने मध्यमगतीआमेलिया केरउजव्या हातानेउजव्या हाताने लेग ब्रेकपरदेशी खेळाडू पूनम खेमनारउजव्या हातानेउजव्या हाताने लेग ब्रेकहेली मॅथ्यूसउजव्या हातानेउजव्या हाताने ऑफ ब्रेकपरदेशी खेळाडू नल्ला क्रांती रेड्डीउजव्या हातानेउजव्या हाताने मध्यमगतीसजीवन सजनाउजव्या हातानेउजव्या हाताने ऑफ ब्रेकनॅटली सायव्हरउजव्या हातानेउजव्या हाताने मध्यमगतीपरदेशी खेळाडू त्रिवेणी वसिष्ठडावखुरीमंदगती डावखुरा ऑर्थोडॉक्स
 स्त्रोत:

हंगामानुसार कामगिरी
वर्षलीग स्थानअंतिम स्थानसर्वाधिक धावासर्वाधिक बळी२०२३२/५ विजेतेनॅटली सायव्हर (३३२)हेली मॅथ्यूस (१६)२०२४२/५प्ले-ऑफहरमनप्रीत कौर (२६८)नॅटली सायव्हर (१०)२०२५२/५ विजेतेनॅटली सायव्हर (५२३)आमेलिया केर (१८)एकूणविजेते x २नॅटली सायव्हर (१०२७)हेली मॅथ्यूस (४१)
स्त्रोत
कर्णधारांची कामगिरी
 खेळाडू कालावधी सामने विजय पराभव सर्वोत्तम निकाल हरमनप्रीत कौर २०२३–सद्य २९ २० ९विजेते (२०२३, २०२५)

सहाय्यक कर्मचारी
हुद्दानावमुख्य प्रशिक्षक लिजा केइटलीगोलंदाजी प्रशिक्षक आणि मार्गदर्शक झूलन गोस्वामीफलंदाजी प्रशिक्षक  देविका पळशीकरक्षेत्ररक्षण प्रशिक्षक  निकोल बोल्टनफिरकी गोलंदाजी प्रशिक्षक क्रिस्टेन बीम्स
स्त्रोत : अधिकृत संकेतस्थळ
किट उत्पादक आणि प्रायोजक
वर्षकिट उत्पादकमुख्य शर्ट प्रायोजकबॅक प्रायोजक२०२३परफॉरमॅक्सलोटस हर्बलअशोक लेलँड२०२४ स्केचर्स२०२५
बाह्यदुवे

संदर्भ

वर्ग:मुंबई इंडियन्स (मप्रीली)
वर्ग:महिला प्रीमियर लीग